**Ekskursija „Klaipėda. Su jūra mes didesni“**

2025 m. kovo 22-23 d.

**1 diena**

7:00 Išvykimas iš Utenos

**• Edukacinė programa „Kavagėris su Raseinių Magdės pyragu“** restorane „Rasa“ Raseiniuose, kur sovietmečiu ir buvo sukurtas Magdės pyrago receptas. Čia ne tik išgirsite pasakojimą apie Raseinių Magdės nuotykius ir legendomis apipintus nutikimus, tačiau ir besigardžiuodami kava ragausite Magdės pyragą, keptą pagal originalų receptą.
**• Stasio Girėno gimtinė-muziejus**. Čia jus pasitiks ilgus metus į šių lakūnų gyvenimo istorijas besigilinantys muziejininkai. Todėl ne tik išvysite sodybas, kuriose augo žymiausi Lietuvos transatlantiniai lakūnai, bet ir išgirsite įdomybių iš Stepono ir Stasio biografijų.
**• Klaipėdos pilies muziejaus ekspozicija „Kurtina“**. Prakalbinta archeologija ir galimybė išvysti šio mokslo užkulisius, šiuolaikiškai pristatoma XVI a. pr. – XVIII a. pab. senojo Klaipėdos miesto istorijos mozaika, gausybė unikalių eksponatų. Įdiegta daug interaktyvių technologijų, vizualinių sprendimų, net hologramos.
**• Philip Glass opera „Kelionė“ Klaipėdos valstybiniame muzikiniame teatre**. 3 veiksmų opera su prologu ir epilogu anglų, ispanų, lotynų kalba. Libreto autorius David Henry Hwang pagal Philipo Glasso pasakojimą. Pirmasis pastatymas: 1992 m. spalio 12 d. „Metropolitan Opera“ teatre Niujorke Amerikos atradimo 500-osioms metinėms pažymėti.
**Nakvynė viešbutyje Klaipėdos centre!**

**2 diena**

Pusryčiai viešbutyje ir išvykimas į Neringą.
**• Naglių gamtinis rezervatas.** Devynis kilometrus nuo Juodkrantės iki Pervalkos besitęsiančio Naglių gamtos rezervato plotas – 1 680 ha. Čia pamatysime Pilkąsias, dar vadinamas Mirusiomis, kopas, užpustytas buvusių gyvenviečių vietas, savaiminės kilmės miško augaliją ar po smėliu palaidotus šimtamečių miškų dirvožemius. Dėl stiprių vėjų šiose kopose susidaro įspūdingos daubos.
**• Juodkrantė.** 2024 m. naujai atidarytas modernus Kuršių Nerijos Nacionalinio parko lankytojų centras. Nauja ekspozicija „Sukurta smėlio, vėjo ir vandens“. Pasinersime į Kuršių Nerijos pasaulį, kuriame vėjas, smėlis ir vanduo kuria nepakartojamą gamtinę ir kultūrinę vertę.
Pietūs Juodkrantėje
Kelionė namo!

**Kelionės kaina – 135 eur/asmeniui**

**•**  Už ekskursiją reikia sumokėti **avansą 55 Eu**r per 3 darbo dienas po registracijos.
**•** Atsisakius vykti į kelionę likus 10 darbo dienų iki kelionės pradžios – **PINIGAI NEGRĄŽINAMI.
•**  **Į kelionės kainą įskaičiuota:** transporto, lydinčio gido ir ekskursijos organizavimo paslaugos, bilietas į operą, nakvynė viešbutyje dviviečiuose kambariuose su pusryčiais.
**•**  **Papildomai reikia turėti – 45 Eur** (lankomų objektų bilietai, vietiniai gidai, 1 pietūs, kelto bilietai, ekologinis mokestis)

Registruotis telefonu: **+370 687 21938** arba elektroniniu paštu: **tic@utenainfo.lt**